EL Επίσημη Εφημερίδα της Ευρωπαϊκής Ένωσης C 231/4

ΑΝΑΚΟΊΝΩΣΗ ΑΊΤΗΣΗΣ ΓΙΑ ΤΗΝ ΈΚΔΟΣΗ ΆΔΕΙΑΣ ΕΞΕΡΕΫΝΗΣΗΣ ΥΓΡΏΝ ΚΑΙ ΑΕΡΊΩΝ ΥΔΡΟΓΟΝΑΝΘΡΆΚΩΝ«CASE LA ROCCA»

ΠΕΡΙΦΈΡΕΙΑ ΣΙΚΕΛΊΑΣ

ASSESSORATO DELL'ENERGIA E DEI SERVIZI DI P.U. (ΠΕΡΙΦΕΡΕΙΑΚΉ ΕΠΙΘΕΏΡΗΣΗ ΕΝΈΡΓΕΙΑΣ ΚΑΙ ΥΠΗΡΕΣΙΏΝ ΚΟΙΝΉΣ ΩΦΈΛΕΙΑΣ) — DIPARTIMENTO REGIONALE DELL’ENERGIA (ΠΕΡΙΦΕΡΕΙΑΚΉ ΔΙΕΫΘΥΝΣΗ ΕΝΕΡΓΕΊΑΣ)

UFFICIO REGIONALE PER GLI IDROCARBURI E LA GEOTERMIA/U.R.I.G. (ΠΕΡΙΦΕΡΕΙΑΚΌ ΓΡΑΦΕΊΟ ΥΔΡΟΓΟΝΑΝΘΡΆΚΩΝ ΚΑΙ ΓΕΩΘΕΡΜΊΑΣ)

2013/C 231/06

Η επιχείρηση Irmino S.r.l. — με έδρα στο Παλέρμο, Italy, Via Principe di Villafranca, 50 — 90139 — που είναι εγγεγραμμένη στο εμπορικό επιμελητήριο του Παλέρμο με αριθ. ΦΠΑ 03922140821, REA αριθ. 160160, υπέβαλε, στις 3 Απριλίου 2013, στην αρμόδια αρχή παραχώρησης μεταλλευτικών δικαιωμάτων στην Περιφέρεια Σικελίας (Assessore per l'Energia e i Servizi di P.U.), με έδρα στη viale Campania 36 — 90144 Palermo, Italy αίτηση να της χορηγηθεί άδεια, με βάση τον νόμο της Περιφέρειας Σικελίας (L.R.S.) αριθ. 14 της 3ης Ιουλίου 2000, για τη διενέργεια ερευνών για υγρούς ή αέριους υδρογονάνθρακες σε περιοχή γνωστή με την ονομασία «Case la Rocca», η οποία καλύπτει έκταση 8 000 εκταρίων (80 km2), που βρίσκεται εξ ολοκλήρου στο έδαφος του Δήμου Ragusa, στην επαρχία Ragusa. Η έκταση οριοθετείται στο φύλλο (foglio) αριθ. 276 «Ragusa» του χάρτη του I.G.M.I. (Ιταλική Γεωγραφική Υπηρεσία Στρατού) σε κλίμακα 1:100 000 και στα τμήματα αυτού του φύλλου (tavolette) του I.G.M.I. αριθ. 276 IV SO Donnafugata, 276 III NE Donnalucata, 276 IV SE Monte Renna και 276 IV NE Comiso.

Η περίμετρος της περιοχής που αποτελεί αντικείμενο της αίτησης αδείας έχει σχήμα ακανόνιστου πολυγώνου οριοθετημένου με συνεχή γραμμή που συνδέει τις κορυφές A, B, C, D, E, F, G, H.

Οι προαναφερόμενες κορυφές ορίζονται ως εξής:

A. Κορυφή που συμπίπτει με την κορυφή Ο της αίτησης αδείας «Contrada Giardinello». Το σημείο αυτό βρίσκεται στη βόρεια γωνία της Casa Veninata στην τοποθεσία Contrada Stanislao. Αποτυπώνεται στο τμήμα φύλλου 276 IV SO, Donnafugata·

B. Κορυφή που συμπίπτει με την κορυφή Ν της αίτησης αδείας «Contrada Giardinello». Το σημείο αυτό βρίσκεται στη βόρεια γωνία οικίας σε υψόμετρο 580 m στην τοποθεσία Contrada Castiglione, περίπου 350 m βόρεια — βορειοδυτικά της Villa Arezzo. Αποτυπώνεται στο τμήμα φύλλου 276, IV NE, Comiso·

C. Κορυφή που συμπίπτει με την κορυφή Β της αίτησης αδείας «S. Anna». Το σημείο αυτό βρίσκεται στη βορειοανατολική γωνία των κτηρίων Case Cosentino στην τοποθεσία Contrada Cento Pozzi. Αποτυπώνεται στο τμήμα φύλλου 276, IV NE, Comiso·

D. Κορυφή που συμπίπτει με την κορυφή Α της αίτησης αδείας «S. Anna». Το σημείο αυτό βρίσκεται στη νότια γωνία του κτηρίου Villa Monelli στην τοποθεσία Contrada da Badia. Αποτυπώνεται στο τμήμα φύλλου 276 IV SE, Monte Renna·

E. Κορυφή που συμπίπτει με την κορυφή Ε της αίτησης αδείας «S. Anna». Το σημείο αυτό βρίσκεται στη βόρεια γωνία του κτηρίου Casa Nifosi, σε υψόμετρο 446 m στην τοποθεσία Contrada Giubiliana·Αποτυπώνεται στο τμήμα φύλλου 276 IV SE, Monte Renna·

F. Κορυφή που συμπίπτει με την κορυφή D της αίτησης αδείας «S. Anna». Το σημείο αυτό βρίσκεται στη δυτική γωνία διασταύρωσης σε υψόμετρο 557 m στην τοποθεσία Contrada Cimillà, μεταξύ του 5ου και του 6ου χιλιομέτρου της οδού που συνδέει την Ragusa και την Marina di Ragusa. Αποτυπώνεται στο τμήμα φύλλου 276 IV SE, Monte Renna·

G. Κορυφή που συμπίπτει με την κορυφή G της αίτησης αδείας «Ragusa» και την κορυφή Β της αίτησης αδείας «Irminio». Πρόκειται για ορόσημο από ασβεστόλιθο που βρίσκεται στη δυτική γωνία των κτηρίων Case Arezzo στην τοποθεσία Contrada Pozzillo. Αποτυπώνεται στο τμήμα φύλλου 276 IV SE, Monte Renna·

H. Κορυφή που συμπίπτει με την κορυφή P της αίτησης αδείας «Contrada Giardinello». Το σημείο αυτό βρίσκεται στη νοτιοανατολική γωνία οικίας σε υψόμετρο 75 m στην τοποθεσία Contrada Perrone, σε απόσταση περίπου 350 m νοτιοανατολικά της τοποθεσίας Contrada Perronello. Αποτυπώνεται στο τμήμα φύλλου 276 III NE, Donnalucata.

Γεωγραφικές συντεταγμένες

Κορυφή Ανατολ. γεωγρ. μήκος (M. Mario) Γεωγρ. πλάτος A 2° 06′ 02,85″ 36° 52′ 29,92″ B 2° 10′ 41,42″ 36° 55′ 59,93″ C 2° 14′ 07,72″ 36° 55′ 08,73″ D 2° 09′ 26,66″ 36° 53′ 12,66″ E 2° 10′ 50,50″ 36° 51′ 35,87″ F 2° 13′ 35,88″ 36° 52′ 51,54″ G 2° 13′ 01,00″ 36° 50′ 51,09″ H 2° 09′ 16,10″ 36° 47′ 59,10″

Οι ενδιαφερόμενοι μπορούν να υποβάλουν αίτηση χορήγησης άδειας για την εν λόγω περιοχή εντός 90 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης. Δεν θα ληφθούν υπόψη αιτήσεις που θα παραληφθούν μετά τη λήξη της ανωτέρω προθεσμίας. Το διάταγμα χορήγησης της άδειας εξερεύνησης θα εκδοθεί εντός έξι μηνών από τη λήξη της προθεσμίας υποβολής αιτήσεων από ανταγωνίστριες επιχειρήσεις. Σύμφωνα με το άρθρο 5 παράγραφος 1 της οδηγίας 94/22/ΕΚ, γνωστοποιείται εξάλλου ότι τα κριτήρια για τη χορήγηση αδειών αναζήτησης, αδειών εξερεύνησης και παραχωρήσεων παραγωγής έχουν ήδη δημοσιευθεί στην Επίσημη Εφημερίδα των Ευρωπαϊκών Κοινοτήτων αριθ. C 396, της 19ης Δεκεμβρίου 1998, με παραπομπή στις διατάξεις του νομοθετικού διατάγματος του Προέδρου της Δημοκρατίας αριθ. 625 της 25ης Νοεμβρίου 1996 (το οποίο δημοσιεύθηκε στην Επίσημη Εφημερίδα της Ιταλικής Δημοκρατίας - Gazzetta ufficiale della Repubblica Italiana — αριθ. 293 της 14ης Δεκεμβρίου 1996) περί μεταφοράς και εφαρμογής της ανωτέρω οδηγίας στην ιταλική έννομη τάξη, αποσαφηνίστηκαν δε με τον προαναφερόμενο νόμο αριθ. 14 της Περιφέρειας Σικελίας της 3ης Ιουλίου 2000 (που δημοσιεύθηκε στην Επίσημη Εφημερίδα της Περιφέρειας Σικελίας αριθ. 32 της 7ης Ιουλίου 2000).

Οι όροι και οι απαιτήσεις όσον αφορά την άσκηση ή την παύση της δραστηριότητας καθορίζονται στον προαναφερόμενο νόμο αριθ. 14 της Περιφέρειας Σικελίας της 3ης Ιουλίου 2000 και στην τυπική συγγραφή υποχρεώσεων (Disciplinare Tipo) που εκδόθηκε με τις αποφάσεις αριθ. 91 της 30ής Οκτωβρίου 2003 και αριθ. 88 της 20ής Οκτωβρίου 2004 του Assessore per l’Industria, οι οποίες δημοσιεύθηκαν στην Επίσημη Εφημερίδα της Περιφέρειας Σικελίας, αριθ. 49 μέρος Ι της 14ης Νοεμβρίου 2003 και αριθ. 46 μέρος Ι της 5ης Νοεμβρίου 2004, αντιστοίχως.

Τα σχετικά με την αίτηση έγγραφα είναι κατατεθειμένα στο Περιφερειακό Γραφείο Υδρογονανθράκων και Γεωθερμίας της Περιφερειακής Διεύθυνσης Ορυχείων, Via Ugo La Malfa no 101 C.A.P. 90146 Palermo, Italy και είναι στη διάθεση των ενδιαφερομένων που επιθυμούν να λάβουν γνώση.